पाएं अपने शहर की ताज़ा ख़बरें और फ्री ई-पेपरडाउनलोड करें
घोषणा होने के 5 दिन देरी से शुरू हुए वैक्सीनेशन के चौथे चरण में पहले दिन सिर्फ 18 प्लस के युवाओं को टीका लगाने की औपचारिकता ही पूरी की गई। सबसे पहले पंजीयन करा चुके युवाओं का इस दिन नंबर नहीं आया। सॉफ्टवेयर पर सिर्फ उन्हीं युवाओं का नाम सामने आया जिन्होंने 1 मई के बाद अब पंजीयन कराया।
वैक्सीनेशन के लिए बुधवार को 18 से 44 साल के कई युवा पछाड़ीखेड़ा रोड स्थित मिडिल स्कूल पहुंच गए। यहां वैक्सीनेशन सेंटर के सामने लगे लिस्ट में अपना नाम ढूंढते रहे। नाम नहीं होने के कारण ज्यादातर युवाओं को बगैर टीके लगे ही वापस लौटना पड़ा। युवाओं का नाम सूची में शामिल था उन्हें सोशल डिस्टेंसिंग के साथ खड़ा का टीका लगाने का काम शुरू कर दिया गया। टीकाकरण को लेकर युवाओं में काफी असंतोष देखने को मिला। पहले पंजीयन करा लेना के बाद भी ठीक है नहीं लग पाने को लेकर कई युवाओं ने नाराजगी भी जताई। जिन्हें मौजूद प्रशासनिक अधिकारियों ने समझाइश देकर फिर से को भी नहीं पर ऑनलाइन पंजीयन कराने की समझाइश देकर रवाना कर दिया।
पुराना पंजीयन निरस्त: 18 से 44 साल के युवाओं के टीकाकरण के लिए सबसे पहली बार घोषित हुए कार्यक्रम में जिन युवाओं ने 28 अप्रैल को 29 अप्रैल को ऑनलाइन पंजीयन कराया था वह सारे पंजीयन पुराना कार्यक्रम आगे बढ़ जाने के कारण निरस्त हो गए। अब ऑनलाइन सॉफ्टवेयर पर नए पंजीयन वाले युवाओं के नाम ही वैक्सीनेशन के लिए आएंगे।
सारी प्रक्रिया ऑनलाइन, स्थानीय अधिकारी भी कहने की स्थिति में नहीं
18 प्लस के वैक्सीनेशन की सारी प्रक्रिया ऑनलाइन चल रही है। कोविन एप पर पंजीयन कराने के बाद जिन 100 युवाओं को टीका लगाया जाना है वह सूची भी ऑनलाइन ही सीधे मुख्यालय से सॉफ्टवेयर पर जिला मुख्यालय को भेज दी जाती है। इस कारण स्थानीय स्तर के अधिकारी इस मामले में कोई जवाब देने की स्थिति में भी नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn